Шарында туристті өзен ағызып әкетті
"Шарында туристті өзен ағызып әкетті" | "https://abai.kz/post/135902"
TITLE: Шарында туристті өзен ағызып әкетті
URL: https://abai.kz/post/135902
META: "Шарында туристті өзен ағызып әкетті" | "https://abai.kz/post/135902"
DATE: 01.07.2021
AUTHOR(s): Abai.kz
TOTAL WORDS: 101
TEXT: Алматы облысының құтқарушылары Шарын өзені ағызып әкеткен туристті іздеуде деп хабарлайды Төтенше жағдайлар министрлігінің баспасөз қызметі. "1 шілдеде сағат 11.15-те "112" пультіне 1984 жылы туылған адамды Алматы облысының Кеген ауданындағы Шарын өзенінің ағысы алып кетті деген хабарлама келіп түсті. Іздестіру жұмыстарын жүргізу үшін дереу Алматы облысының төтенше жағдайлар күштері мен құралдары 15 жеке құрам мен төрт техника бірлігі жіберілді. 12.05-те ROSO EMERCOM құтқарушылар тобы сегіз адамнан және кинологиялық қызметтің бір экипажынан жасақталып, іздестіру жұмыстарына аттандырылды. "Қазавиақұтқару" тікұшағы сағат 13: 00-де көтерілді", - деп хабарлады ТЖМ бейсенбіде. Турист қауіпті жерде суретке түсуге тырысып, аяғы тайып, суға құлап, өзен ағысы алып кеткен. Abai.kz
